el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el en en en en en it en az fa hbs_lat be ceb ceb bg bg bg el it en el el el el de en el el el el en el el el el el el en el el el el el el el hu en el el el el el bn en el el el el el el el it de el el en bn es eo eo en en pl en en el el en en en en el en el el
Στις 2 Φεβρουαρίου του 2020, το Hard Rock Stadium του Μαϊάμι θα φιλοξενήσει το Super Bowl LIV, σηματοδοτώντας την έβδομη δεκαετία που υπάρχει ο θεσμός! Το γήπεδο είναι έδρα των Miami Dolphins, στεγάζει και τους αγώνες της κολλεγιακής ομάδας του Μαϊάμι, τους Miami Hurricanes, κι έχει χωρητικότητα 64.767 ατόμων. Το γήπεδο άνοιξε τις πόρτες του για πρώτη φορά το 1987, κι έκτοτε έχει αλλάξει εφτά διαφορετικές ονομασίες, πριν πουλήσει τα δικαιώματα στην παγκόσμια αλυσίδα των Hard Rock Café. Το στάδιο έχει στεγάσει πέντε Super Bowls, αλλά και δύο τελικούς World Series.
Στο δια ταύτα, είναι η ώρα να γράψουμε, όπως κάθε χρόνο, τις προβλέψεις μας για το ζευγάρι του τελικού. Με το πέρας της όγοδης αγωνιστικής, όσο έχουν ξεκαθαρίσει οι ομάδες χωρίς ελπίδες, άλλο τόσο υπάρχουν μικρές λεπτομέρειες που ξεχωρίζουν στα φαβορί. Για πρώτη φορά, έχουμε έξι συντάκτες που μοιράζονται τις σκέψεις τους, αλλά και τους επίδοξους νικητές του πολυπόθητου τρόπαιου.
Επειδή όμως είμαστε και ιστοσελίδα στοιχηματικών προβλέψεων, κι οι bookish κάποιες φορές ξέρουν κάτι παραπάνω, παραθέτουμε και τις τρέχουσες αποδόσεις για τα φαβορί που θα σηκώσουν το τρόπαιο.
Αποδόσεις ομάδων για νικητές του Super Bowl LIV
Λογικό κι επόμενο οι New England Patriots να αποτελούν το φαβορί, με μία άμυνα που έχει σαρώσει τα πάντα που έχει βρει μπροστά της. Τίποτα όμως δεν είναι βέβαιο, ειδικά αν σκεφτείτε πως το περσινό φαβορί των Rams, δεν κέρδισε στο τέλος. Μπορείτε να δείτε τις μεγάλες διαφορές στα διαστήματα κι από τις προηγούμενές μας προβλέψεις. Όλα μπορούν να συμβούν σε 2 μήνες. Πάμε λοιπόν να σας παρουσιάσουμε τις δικές μας εκτιμήσεις.
New England Patriots VS Green Bay Packers
Την φετινή χρονιά η πρόβλεψή μου θα είναι οι Green Bay Packers ενάντια στους New England Patriots, ένα ζευγάρι που δεν μου αρέσει καθόλου να το δω στο Super Bowl. Με τα σημερινά δεδομένα (τέλος 8ης αγωνιστικής) και με αυτά που έχουμε παρακολουθήσει έως τώρα, οι δύο ομάδες έχουν σαν βάση την εξαιρετική αμυντική τους απόδοση, και εν συνεχεία ο Aaron Rodgers από την μία και ο αγέραστος Tom Brady από την άλλη, “τελειώνουν” την υπόθεση νίκη, αξιοποιώντας τα επιθετικά όπλα που διαθέτουν. Είναι γνωστές οι ηγετικές τους ικανότητες των δύο QB και με την άμυνα που διαθέτουν την φετινή χρονιά, είναι πολύ πιθανό Οι Patriots καθοδηγούνται από τον καλύτερο head coach της λίγκας, τον Bill Belichick και οι Packers από τον νέο και φιλόδοξο Matt LaFleur. Σας θυμίζει κάτι;
To περσινό Super Bowl ανάμεσα σε Los Angeles Rams – New England Patriots / Sean McVay – Bill Belichick.
To φετινό Super Bowl θα είναι μια αναμέτρηση ανάμεσα στους δύο κορυφαίους quarterback την τελευταία δεκαετία, ένας τελικός που η πλειονότητα των φιλάθλων ζητά να παρακολουθήσει. Ο Aaron Rodgers θα κυνηγήσει το δεύτερο του τίτλο, σφραγίζοντας έτσι την εξαιρετική του απόδοση, και ο Tom Brady θα προσπαθήσει να “κουβαλήσει” το έβδομο Lombardi Trophy στο Foxborough.
New England Patriots VS New Orleans Saints
Νικητής: New Orleans Saints
Φέτος στην AFC, υπάρχουν μόνο δύο ομάδες που μπορούν να διεκδικήσουν την θέση τους στο τελικό. Οι New England Patriots και οι Kansas City Chiefs. Οτιδήποτε άλλο με τις υπάρχουσες συνθήκες θα θεωρηθεί έκπληξη σε αντίθεση με την άλλη περιφέρεια που ο ανταγωνισμός είναι ισχυρότερος. Λίγο ότι οι Chiefs σου δίνουν την εντύπωση ότι δεν είναι ευέλικτοι στο να προσαρμόζονται στις συνθήκες ενός κρίσιμου αγώνα, λίγο ότι τραυματίστηκε ο QB Patrick Mahomes και θα χάσουν έδαφος για την πρώτη θέση της AFC με κάνουν να πιστεύω ότι η πρόκριση θα περάσει μέσα από το χιονισμένο Foxborough, το σπίτι των Pats. Το επάνω χέρι με λίγα λόγια θα έχει το εξαιρετικό και σταθερό σύστημα του head coach Bill Belichick και του ιδιοκτήτη Robert Kraft. Επιπλέον, η division τους χαρακτηρίζεται από χαμηλή εώς αστεία ανταγωνιστικότητα ενώ και το υπόλοιπο πρόγραμμα εκτός από 1-2 παιχνίδια δεν δείχνει κάτι το τρομερό. Στρωμένος δρόμος με ροδοπέταλα αλλά ίσως και μια ευκαιρία να κρύψουν πράγματα στην στρατηγική τους. Αυτός, όμως, ο δρόμος μπορεί να αποδειχθεί και το μειονέκτημα τους. Παρατηρούμε ότι η ταμπέλα του outsider αλλά και όταν πάει να «κλέψει» (με ή χωρίς εισαγωικά) το παιχνίδι βολεύει καλύτερα την ομάδα. Ο τίτλος του μεγάλου φαβορί ίσως να στρέψει τα μάτια όλων στον τρόπο παιχνιδιού τους και να βαρύνει τα πόδια των αθλητών της. Από την άλλη, ο προπονητής των Chiefs Andy Reid είναι ο καλύτερος στην ιστορία του πρωταθλήματος χωρίς Superbowl. Με αυτό το τεράστιο κίνητρο, έχω μεγάλη περιέργεια να δω πως θα διαχειριστεί αυτήν την ευκαιρία.
Στην NFC θα γίνουν πραγματικά πολύ όμορφοι αγώνες στα playoff. Πολλές ενδιαφέρουσες ομάδες -παλαιές και νέες δυνάμεις – που είναι ικανές για τα πάντα θα δώσουν τον τόνο. Θα προτιμήσω όμως να πάω με τα νερά του καλύτερου διδύμου HC-QB, αυτό των New Orleans Saints. Μπορεί να τραυματίσηκε ο σπουδαίος QB Drew Brees αλλά οι Άγιοι έδειξαν ότι δεν μασάνε. Έπαιξαν σταθερής απόδοσης football και έδειξαν ότι είναι μια ομάδα με βάσεις που δεν στηρίζεται μόνο σε έναν αθλητή. Τώρα που επιστρέφει και ο επικεφαλής της αρμάδας δεν ξέρω τι μπορεί να τους σταματήσει. Ίσως κάτι μεταφυσικό πάλι για τρίτη συνεχόμενη χρόνια; Ειλικρινά δεν γνωρίζω. Η ιστορία χρωστάει τουλάχιστον άλλον ένα τίτλο στην πρωτεύουσα της άλλοτε Νέας Γαλλίας. Από την άλλη μεριά, δεν γίνεται να μην αναφερθώ στους Green Bay Packers. Ο νέος προπονητής έφερε έναν ούριο άνεμο στον κόλπο και στην στρατηγική, ταιριάζοντας τις ιδέες του με τον QB Aaron Rodgers. Ωρες ώρες τρόμαξα με αυτά που είδα τις πρώτες εβδομάδες. Οι Minnesota Vikings είναι άλλη μια ομάδα με στοιχεία για να πάει ψηλά με το παιχνίδι ελέγχου, την γρανιτένια άμυνα και τον εξαιρετικό HC Mike Zimmer. Ένα από τα πιο ανερχόμενα ονόματα, ο HC Kyle Shanahan δείχνει να ξεκινάει την πορεία του δυνατά μετά τις ατυχίες και να οδηγεί τους San Francisco 49ers. Δεν θα έβγαζα από την εξίσωση τους πάντα έμπειρους Seattle Seahawks ενώ ενδιαφέρον θα έχει και η μάχη της NFC East μεταξύ των επικίνδυνων Eagles και των ανανεωμένων επιθετικά Cowboys.
New England Patriots VS New Orleans Saints
Νικητής: New Orleans Saints
Ένα ζευγάρι που το επέλεξα και πέρυσι και στην ουσία το έχασα από ένα πέναλτι! Συνεχίζω και φέτος με την ίδια επιλογή αν και φέτος οι λόγοι είναι διαφορετικοί. Τι εννοώ: Πέρυσι η συγκεκριμένη επιλογή είχε γίνει με καθαρά επιθετικά κριτήρια, φέτος οι άμυνες είναι αυτές που ξεχωρίζουν. Η λογική επιλογή σαν αντίπαλος της ομάδας της Βοστώνης κανονικά θα έπρεπε να είναι το Σαν Φρανσίσκο. Ωστόσο θεωρώ πως ενώ έχουν πιθανότατα καλύτερη ομάδα, οι Saints έχουν καλύτερη επίθεση, που δουλεύει το ίδιο αποτελεσματικά με 2 διαφορετικούς QBs. Για το συγκεκριμένο λόγο, επιλέγονται οι Saints αντί των 49ers.
Δεν θα αναλωθώ στις επιθετικές αρετές των New Orleans Saints αλλά θα αναφερθώ επιγραμματικά. Αυτές τις γνωρίζουμε όλοι καθώς ο Drew Brees δεν είναι νέος στην λίγκα. Ωστόσο, πρέπει να αναφερθεί ότι φέτος η επίθεση έδειξε ότι δεν ρίχνει ταχύτητα ακόμη και χωρίς τον Brees. Το δίδυμο των RB συνεχίζει δυνατά όπως ξεκίνησε και ο Michael Thomas είναι ο WR με τις περισσότερες γιάρδες. Γενικά τα δυνατά σημεία τους είναι η σταθερή OL, o Thomas, το δίδυμο Alvin Kamara και Latavius Murray αλλά και ο αγαπημένος μου Taysom Hill. Παρά όμως την δυνατή επίθεση, η άμυνα φέτος τραβάει τα βλέμματα. Μπορεί να μην είναι σαν των Patriots, των 49ers ή των Vikings, αλλά είναι ένα δυνατό σύνολο. Τα στατιστικά τους δεν λένε όλη την αλήθεια: 24 sacks, 1 safety, 3 interceptions, 7 forced fumbles/ 6 recoveries και ένα επεστράφη για TD.
H ιστορία όμως είναι αλλού. Οι Saints για 5ο συνεχόμενο παιχνίδι επιτρέπουν στον αντίπαλο λιγότερες από 300 γιάρδες, ενώ έχουν 34 σερί παιχνίδια που ο αντίπαλος έχει 100 ή λιγότερες γιάρδες από το έδαφος. Αυτός είναι και ο λόγος που τους επιλέγω πάνω από το Σαν Φρανσίσκο, καθώς το έδαφος είναι η δύναμη τους (έχουν σχεδόν τον ίδιο αριθμό γιαρδών από έδαφος και αέρα (1443 passing – 1268 rushing) πιθανόν να αντιμετωπίσουν πρόβλημα ενάντια στην άμυνα της Νέας Ορλεάνης.
Για τον αντίπαλο των Saints επιλέγω και φέτος τους Νew England Patriots. Τα είπαμε, τα ξαναείπαμε, αυτοί το βιολί τους. Ο Tom Brady δεν γερνάει αν και φέτος η απόδοση του δείχνει να είναι μειωμένη, αλλά και πάλι είναι μειωμένη για τα δικά του στάνταρ. Συνεχίζει να είναι ένας από τους καλύτερους QB της λίγκας στα 42 του χρόνια (τοπ 5). To running back committee τους είναι από τα καλύτερα στην λίγκα και ειδικά από τον αέρα. Ενδεικτικά, ο James White είναι 49ος στις γιάρδες από αέρα με 358, νούμερο που ξεπερνά #1 WR σε κάποιες ομάδες. Ο Sony Michel είναι 20ος σε γιάρδες από έδαφος και 5ος σε TD, ενώ ο Julian Edelman προσθέτει άλλες 574 γιάρδες. Η ομάδα δεν επηρεάστηκε από τα προβλήματα στους WR καθώς από την αρχή της χρονιάς έχουν κοπεί οι Josh Gordon και Antonio Brown, ενώ ο Demaryius Thomas ανταλλάχθηκε στους Jets για μια επιλογή 6ου γύρου, μετά την απόκτηση του Brown. Το θεαματικό όμως στους Patriots είναι η καλύτερη άμυνα του πρωταθλήματος. Η άμυνα αυτή είναι τόσο καλή που αν η επίθεση των Patriots δεν έπαιζε ΠΟΤΕ, σε συνδυασμό με την δυνατή Special Team θα ήταν 4-2-2. Σκορ ικανό να τους έχει στην 12η θέση. Επίσης έχουν σκοράρει 6 φορές εκτός επίθεσης ενώ η άμυνα έχει σκοράρει 4 TD όσα δηλαδή έχει δεχτεί. Μιλάμε για μια από τις καλύτερες άμυνες στην ιστορία της λίγκας. Άμα συνεχίσουν με αυτό τον ρυθμό στην άμυνα τότε θα μιλάμε για το 7ο δαχτυλίδι των Patriots.
Indianapolis Colts VS New Orleans Saints
Νικητής: New Orleans Saints
Θα με σταυρώσετε οι περισσότεροι, αλλά δεν με ενοχλεί. Ούτε New England Patriots, ούτε Kansas City Chiefs, ούτε Green Bay Packers. Oι Chiefs έχουν χειρότερο υλικό από πέρσι στην άμυνα, και πλέον οι ομάδες έχουν βρει τρόπο να εξαλείψουν τον παράγοντα Patrick Mahomes σε σημείο που να μην αποτελεί game changing απειλή. Οι Patriots έχουν μία από τις καλύτερες αμυντικές μονάδες που έχει δει το NFL από τη δεκαετία του 1930, αλλά η επίθεσή τους είναι σε κατάσταση που δεν έχει δει από το 2004. Συν του ότι δεν έχουν παίξει με σοβαρές ομάδες, ούτε σε σοβαρή division. Oι Packers έχουν τον Aaron Rodgers, αλλά η απειρία της ομάδας σε κρίσιμα ματς, όπως και του προπονητή, θα φανεί στην πορεία και θα φανεί έντονα.
Η επιλογή μου για την AFC (ας ξεκινήσω από τα δύσκολα) είναι οι Indianapolis Colts, που βρίσκονται στο 5 – 2, στην κορυφή της AFC South, αλλά θα μπορούσαν κάλλιστα να είναι αήττητοι. Πολλοί τους είχαν σχεδόν ξεγραμμένους μετά την αιφνίδια αποχώρηση του νεαρού Andrew Luck το καλοκαίρι, καθώς ο αναπληρωματικός του, Jacoby Brissett, είχε παίξει μόλις μία σεζόν βασικός, με καταστροφικά αποτελέσματα. Τότε, όμως, βρισκόταν σε μία ομάδα που είχε στείλει τον Andrew Luck στο νοσοκομείο με σκισμένο πνεύμονα. Ο Frank Reich (προσωπικός Coach of the Year φέτος, αλλά ιδιαίτερα πέρσι), ακόμα κι αν βρέθηκε προ εκπλήξεως από την απόφαση, δε φάνηκε ποτέ στον αγωνιστικό χώρο. Με τη συμβολή του Brissett, του εκρηκτικού Marlon Mack, αλλά και μιας πληθώρας receiver που ξεκινούν από τον T.Y. Hilton και τελειώνουν στον νεαρό Zach Pascal, oι Colts μπορεί να μην βγάζουν τα μάτια στην επίθεση, αλλά αποδεικνύουν ότι δεν πτοούνται από αναταραχές. Ικανοποιητική είναι κι η άμυνά τους, που μετρά ήδη 19 sacks, και βοηθάει εξίσου ακόμα κι όταν κι η ίδια υποφέρει από απώλειες.
Για το αν μπορούν να πάρουν τα μεγάλα ματς, σκεφτείτε ότι κατάφεραν να βάλουν τροχοπέδη στο Κάνσας όχι με τις ικανότητές τους, αλλά με σωστό management κατοχής. Κέρδισαν τους φαβορί Houston Texans ακόμα κι όταν ο Deshaun Watson πήγε να κάνει άλλη μία κλασική ανατροπή. Το πρώτο ματς με τους Chargers το έχασαν στην παράταση, ενώ στο ματς με τους Raiders έπαιζαν χωρίς 3 βασικούς τους παίκτες. Ακόμα και μέσα από τους τραυματισμούς, η Ινδιανάπολη αρνείται να πέσει, ενώ έχασε άτομα όπως τον Τ.Υ. Hilton αλλά και τον περσινό Defensive Rookie of the Year, Darius Leonard. Στο δύσκολο μέρος του προγράμματος, ενδέχεται η ομάδα να είναι υγιής κι έτοιμη, και δίνω το αβαντάζ στον Reich να μάθει από την περσινή ήττα και να σοκάρει την ΑFC. Το γεγονός ότι παίζουν σε μία τρομερά ανταγωνιστική division και στέκονται στην κορυφή τους δίνει μεγάλο αβαντάζ. Δε θα είναι η πρώτη φορά που θα παίζει με αουτσάιντερ, και προσωπικά θα ήθελα να δω τους Colts να ξαναπαίζουν σε τελικό… ίσως μόνο για να δει κι ο Andrew Luck τι άφησε πίσω του.
Ο τελικός των Colts θα είναι μία ρεβάνς του τελευταίου τους Super Bowl, του 2009, όπου συνάντησαν τους New Orleans Saints του Drew Brees και της περιβόητης άμυνας του Gregg Williams. Δέκα χρόνια μετά, ο Brees είναι ακόμα στο τιμόνι, κι η άμυνα διατηρεί ένα αξιόλογο επίπεδο στην NFC. Παρόμοια με τους Colts, οι Saints έπρεπε να χειριστούν κι οι ίδιοι την απώλεια του βασικού τους quarterback (αν κι ήταν μόνο για έξι εβδομάδες), και να βασιστούν στον αναπληρωματικό Teddy Bridgewater να “επιβιώσει” μέχρι την επιστροφή του Brees. Ο Bridgewater αποθεώθηκε μέσα στο κατάμεστο Mercedes Benz την περασμένη Κυριακή, αφού στο τελευταίο του ματς πριν γυρίσει ο Brees, σημείωσε την πέμπτη του σερί νίκη, ενάντια στην ξακουστή άμυνα των Chicago Bears, και οδήγησε τη Νέα Ορλεάνη στο 6 – 1. Φυσικά, είναι ωραίο να έχεις άτομα όπως ο Alvin Kamara, o Michael Thomas κι ο Latavius Murray να σε συντροφεύουν στην πορεία σου, αλλά ο Bridgewater τα κατάφερε χωρίς το ½ από αυτούς. Φανταστείτε, λοιπόν, πώς θα ανέβει η επίθεση με τον Brees στο τιμόνι.
O Sean Payton έκανε εξαιρετική δουλειά στο να διατηρήσει ακέραια την ομάδα του μπροστά στην κακοτυχία, και μαζί με τον defensive coordinator Dennis Allen, ώθησαν την άμυνα να αναλάβει περισσότερες ευθύνες και να στηρίξει τον Bridgewater σε ματς, όπως ενάντια στο Ντάλας και το Τζάκσονβιλ, που θα δυσκολευόταν. Εκείνοι απάντησαν, και τολμώ να πω πως ίσως η απώλεια του Brees να τους έκανε καλό, καθώς δεν περίμεναν από τον quarterback να πάρει το ματς πάνω του, αλλά θα συνέβαλαν κι οι ίδιοι στην αρπαγή της νίκης. Πέρσι τέτοιο καιρό, η άμυνα είχε 17 sacks, είχε δεχτεί 218 πόντους, και είχε επιτρέψει σε αντίπαλους quarterbacks να έχουν μέσο όρο 112,4 στο passer rating. Φέτος έχουν 24 sacks, έχουν δεχτεί 156 πόντους, και το αντίπαλο QBR έχει πέσει στο 90,1! Ο Marshon Lattimore συνεχίζει να αποτελεί έναν από τους ανώτερους νεαρούς cornerbacks, ο Marcus Davenport έχει ανθίσει στη δεύτερη σεζόν του, ενώ ο Marcus Williams, που ήταν το θύμα στο θαύμα της Μιννεάπολις πριν δύο χρόνια, έχει αφήσει πίσω την κακή εκείνη στιγμή κι έχει ήδη 2 interceptions. Τελειώνοντας, αφήνω ειδική αναφορά στον Cameron Jordan, που είναι μόνος του ένας πολιορκητικός κριός, αφού έχει ήδη 8 sacks (τέταρτος στη λίγκα) και 13 quarterback hits, αποτελώντας έναν μεγάλο πονοκέφαλο για τους αντίπαλους πασαδόρους.
Θεωρώ ότι πέρσι μας στερήθηκε άδικα ένας τελικός μεταξύ των Chiefs και των Saints, αλλά ενώ θα ήθελα να συμπεριλάβω τους Chiefs, θεωρώ πως η ομάδα της Ινδιανάπολης είναι πιο πλήρης, με έναν προπονητή που προσέχει περισσότερο τις λεπτομέρειες. Ο Sean Payton είναι επίσης ένας ιδανικός υποψήφιος για προπονητής της χρονιάς, δικαίως, και πιστεύω ότι οι Saints πρέπει να πετάξουν μαύρη πέτρα στις τραγικές καταλήξεις των περασμένων ετών. Ρεβάνς του Super Bowl XLIV, στο ίδιο ακριβώς στάδιο… και γιατί όχι;
Kansas City Chiefs VS Green Bay Packers
Νικητής: Kansas City Chiefs
Διανύουμε μία χρονιά γεμάτη εκπλήξεις και ανέλπιστα αποτελέσματα. Ένα πρωτάθλημα που οι ισορροπίες αλλάζουν γρήγορα και οι παλιές καραβάνες εξακολουθούν ακόμη και στα βαθιά γεράματα να είναι λίρα… εκατό. Είμαστε στο 2019 και ακόμα μιλάμε για Tom Brady, Aaron Rodgers, Russell Wilson και Drew Brees. Την ίδια ώρα, η τάξη του 2018 σκορπάει απογοήτευση με έναν Baker Mayfield και έναν Sam Darnold να παίζουν απαίσια. Με έναν Josh Rosen που είναι ήδη bust, με έναν πολύ μέτριο Josh Allen πολύ μέτριο και έναν Lamar Jackson που μοιάζει ως ο μoναδικός QB με πραγματικό potential. Αν πάμε λίγο παραπίσω, κανείς δεν μπορεί να πει ότι οι Jared Goff, Carson Wentz, Mitchell Trubisky, Jameis Winston, Marcus Mariota και Dak Prescott ανταποκρίνονται πλήρως στις προσδοκίες. Μου είναι πολύ δύσκολο να διαλέξω ζευγάρι του Super Bowl, γιατί με λίγο τύχη πολλές ομάδες μπορούν να φτάσουν εκεί.
Όσον αφορά την AFC, τα πράγματα είναι λίγο πιο απλά. Φαβορί είναι οι Kansas City Chiefs, New England Patriots, Houston Texans, Indianapolis Colts και οι Baltimore Ravens. Ανάμεσα σε αυτούς πιο πλήρησς ομάδα είναι οι Patriots. Παρ΄όλα αυτά πιστεύω πως οι Chiefs θα επικρατήσουν γιατί έχουν πιο καλο quarterback και πολύ καλύτερη offensive line. Είναι τόσο μεγάλο το ταλέντο που μπορούν να τσακίσουν την άμυνα των Patriots καθώς και κάθε άλλη. Από κει και πέρα όλοι αναρωτιόμαστε για το τι θα γίνει με την άμυνα τους. Σίγουρα δεν είναι πολύ καλή αλλά δείχνει να ανεβαίνει και να βρίσκει τα πατήματα της. Ο γέρο Brady δείχνει πολύ πεσμένος και πιστεύω ότι θα χάσει έστω και δύσκολα από τον φερέλπη GOAT.
Στην NFC επικρατεί χάος. Dallas Cowboys, Philadelphia Eagles, Green Bay Packers, Minnesota Vikings, New Orleans Saints, San Francisco 49ers, Seattle Seahawks και Los Angeles Rams όλοι στο κυνήγι για μία θέση στον ήλιο. Μπορεί οι 49ers να έχουν το καλυτερο ρεκορ αλλά δεν πιστεύω ότι θα τα καταφέρουν. Θα πόνταρα ανάμεσα στους Saints και τους Packers λόγω εμπειρίας. Πιστεύω ότι οι Packers είναι λίγο πιο πλήρης και υπερέχουν στα σημεία. Για αυτό και ποντάρω στην ομάδα του Wisconsin.
Είναι δύσκολο να πούμε τι θα γίνει σε μία τέτοια μάχη, αλλά και πάλι θα ποντάρω στο ταλέντο του Patrick Mahomes και θα του δώσω ένα μικρό πλεονέκτημα!
New England Patriots VS Seattle Seahawks
Κοιτώντας όλες τις ομάδες, και στις δύο Περιφέρειες, δε βρίσκω κάποια που να είναι πλήρης, και σε άμυνα, και σε επίθεση. Οπότε θα εμπιστευτώ ομάδες που είναι “παλιές καραβάνες” στα play offs. Και με προπονητές που είναι χαρισματικοί.
Έχω ενστάσεις για την επίθεση των Patriots. Ο Tom Brady παρατάει τα plays περισσότερο από ποτέ. Δεν μπορώ να ξέρω με τι έχει να κάνει αυτό, αλλά είναι ανησυχητικό. Τα στατιστικά είναι εκεί, αλλά και η division που παίζουν είναι εξαιρετικά αδύναμη. Αυτό είναι ίσως και το μόνο αρνητικό της ομάδας. Αλλά όλοι ξέρουμε ότι οι Pats θα βρουν την άκρη μέχρι το τέλος της σεζόν. Ο Bill Belichick το εγγυάται αυτό. Όσο για την άμυνα; Παίζει ήδη εξαιρετικά και είναι η κύρια υπεύθυνη για το αήττητο της ομάδας. Οι υπόλοιπες ομάδες της AFC δείχνουν τουλάχιστον μια κλάση πιο κάτω, ακόμη και οι Baltimore Ravens και οι Kansas City Chiefs. Οι Patriots δεν θα τελειώσουν αήττητοι την κανονική σεζόν, αλλά θα έχουν το καλύτερο ρεκόρ, και το Γενάρη είναι δύσκολο να περάσει κανείς από τη Βοστώνη.
Στην NFC τα πράγματα είναι πιο ανοικτά, γιατί υπάρχουν ομάδες που δείχνουν αρκετά δυνατές. Εγώ διαλέγω μια ομάδα που δεν είναι τόσο φανταχτερή όσο οι San Francisco 49ers, οι Green Bay Packers, οι New Orleans Saints ή οι Dallas Cowboys. Διαλεγω όμως μια ομάδα “ψημένη” στα δύσκολα, που παλεύει τα ματς μέχρι το τελευταίο δευτερόλεπτο, και που βρίσκει τρόπους να κερδίζει, εκεί που όλοι την έχουν ξεγραμμένη. Βασικά πιστεύω ότι οι Seattle Seahawks θα κερδίσουν τελικά την NFC West. Ακόμη όμως κι αν αυτό δεν συμβεί, θεωρώ ότι θα είναι άνετα στα play offs. Από κει και πέρα, είναι ίσως η μόνη ομάδα που δε μασάει να πάει να παίξει σε οποιαδήποτε έδρα, σε οποιεσδήποτε καιρικές συνθήκες. Κι έχει κι έναν εξαιρετικό κόουτς. Ο Pete Carroll είναι η μεγαλύτερη cheerleader αυτής της ομάδας, και ζει κάθε φάση, λες και είναι δεκαέξι χρονών! Και πάνω απ’ όλα, ξέρει να προετοιμάζει την ομάδα του εξαιρετικά, και να κάνει όλες τις αλλαγές που χρειάζεται στη διάρκεια ενός αγώνα.
Όσο για το ίδιο το Superbowl, πιστεύω ότι θα το κερδίσουν οι Hawks. Είναι η ομάδα που δε θα μασήσει κόντρα στους Patriots, και είναι η ομάδα που είχε σχεδόν καταφέρει να τους νικήσει. Κι αυτό το χαμένο Superbowl, θα είναι ακόμη ένα ισχυρο κίνητρο, το κλείσιμο των λογαριασμών!